Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -11 …
20 ธ.ค. 2561

Tactical Move
เดินเกมกลยุทธ์บ่าย
SET Index ปรับลดลง -11.93 จุด (-0.75%) ปิดภาคเช้าที่ 1,589.19 จุด ด้วยมูลค่าการซื้อขาย 16,659.93 ล้านบาท
Most Positive Impact: PTTGC (+0.11 จุด), DIF (+0.09 จุด), AQ (+0.08 จุด)
Most Negative Impact: SCB (-0.83 จุด), KBANK (-0.7 จุด), PTTEP (-0.58 จุด)
แนวโน้มตลาดบ่าย
ดัชนีหุ้นไทยปรับตัวลดลงโดยกลุ่มหลักๆที่ปรับตัวลงได้แก่ กลุ่มธนาคาร(-2.82 จุด) พลังงาน(-1.91 จุด) อสังหาฯ(-1.46 จุด) สื่อสาร(-1.19 จุด) และกลุ่มพาณิชย์(-0.93 จุด) สอดคล้องกับตลาดหุ้นทั่วภูมิภาคเอเชียแปซิฟิคที่ปรับตัวลดลง เช่น ญี่ปุ่น(-3.3%) ออสเตรเลีย(-1.36%) จีน(-1.19%) อินโดนีเซีย(-0.86%) อินเดีย(-0.71%) เป็นต้น
ผลการประชุม FOMC ของธนาคารกลางสหรัฐที่ออกมาวันนี้ช่วงตี 2 เป็นไปตามที่ตลาดคาดคือ การขึ้นดอกเบี้ย 0.25% มาอยู่ที่ 2.25-2.5% ส่วนโทนของ FED ที่ตลาดเฝ้ารอและให้น้ำหนักมากผลออกมาค่อนข้าง Dovish คือการขึ้นดอกเบี้ยจะเป็นไปอย่างช้าๆ และ dot plot ตีความได้ว่าปีหน้าจะมีการขึ้นดอกเบี้ยไม่เกิน 2 ครั้ง อย่างไรก็ดีโทนที่ออกมายังไม่แข็งพอที่จะทำให้ตลาดเชื่อว่านโยบายทางการเงินปีหน้าจะผ่อนคลายมากพอ ผลคือตลาดหุ้นสหรัฐตอบรับในทางลบทันที Dow Jones (-1.49%) S&amp;P500 (-1.54%) และยังส่งผลลบต่อตลาดหุ้นอื่นๆ
ราคาน้ำมันดิบ WTI ปรับตัวเพิ่มขึ้น +3.99% หลังรายงานตัวเลขสต็อคน้ำมันดิบสหรัฐประจำสัปดาห์ลดลงติดต่อเป็นสัปดาห์ที่ 3 แม้จะน้อยกว่าที่ตลาดคาด แต่การปรับตัวเพิ่มขึ้นส่วนหนึ่งน่าจะเป็นผลมาจากการ rebound หลังจากก่อนหน้าปรับตัวลงแรงเกินไป
SET Index ปรับตัวลดลงจาก Sentiment ลบต่างประเทศ ยังคงมองที่ระดับ 1,600 จุด เป็นโอกาสในการปรับลดน้ำหนักการลงทุน หุ้นเด่นยังคงเลือก AAV ที่ได้รับปัจจัยบวกจากราคาน้ำมันขาลง และเข้าสู่ high season ของการท่องเที่ยว
ในวันพรุ่งนี้ฝั่งสหรัฐจะมีการรายงานตัวเลข PCE ประจำเดือน พ.ย. โดยน่าจะอยุ่ที่ 1.9%YoY ต่อด้วยตัวเลขดุลการค้าของไทยโดยกระทรวงพาณิชย์
หุ้นแนะนำ AAV PTG IVL